Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: etnikai kisebbség óvodai nevelésének irányelvérõl kiadott 32/1997. (XI. 5.) MKM rendelet (a továbbiakban: kisebbségi
Paragraph Index: 1254

k) A 24. d) pont alatti, a gyermek és tanulói intézményi étkeztetéshez kapcsolódó hozzájárulások az étkeztetést igénybe vevõ, illetve a Gyvt. 148. § (5) bekezdés a)—c) pontjában meghatározott normatív térítésidíj-kedvezményre jogosultak 2003. évi becsült átlaglétszáma és az étkezési napok száma alapján tervezhetõ, illetve igényelhetõ. A hozzájárulás szempontjából a szervezett intézményi (óvodai, kollégiumi, iskolai) étkeztetésben résztvevõk számának megállapításánál egy fõ — függetlenül attól, hogy többszöri étkezésben is részt vesz — csak egy létszámként és egy jogcímen szerepelhet. Az igényjogosultság szempontjából egy fõ létszámnak az a gyermek, tanuló számít, akinek naponta 2002/163. szám legalább a déli, többfogásos, meleg fõétkezés az intézmény által szervezett keretek között biztosított. Az elszámolás dokumentuma a da) pont szerinti hozzájárulás esetén az élelmezési nyilvántartás, a db) pont szerinti hozzájárulás esetén pedig az élelmezési nyilvántartás és a térítésidíj-kedvezményre való jogosultságot alátámasztó irat (határozat). Az elszámoláshoz az élelmezési nyilvántartásban a térítésidíj-kedvezményben részesülõket elkülönítetten kell kimutatni. Az étkezésben résztvevõk naptári évre, naponként összesített éves létszámát el kell osztani óvodai étkeztetés esetén 220 nappal, kollégiumi étkeztetés esetén 200 nappal, iskolai étkeztetés esetén 185 nappal.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes